הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, כנסת 23, פרוטוקול מספר 13, 2020-06-22 17:15

יפעת שאשא ביטון: אני פותחת את ישיבת הוועדה המיוחדת לעניין נגיף הקורונה.

יפעת שאשא ביטון: על סדר-היום: חידוש הדיונים בהצעת חוק להארכת תוקפן של תקנות שעת חירום (נגיף הקורונה החדש – הגבלת פעילות), התש"ף-2020.

יפעת שאשא ביטון: אנחנו בעצם מחדשים את הדיון בוועדה לפני הקריאה השנייה והשלישית, לפי סעיף 89(א).

יפעת שאשא ביטון: לא צריך להקריא אותו אז אני מצביעה על החידוש.

יפעת שאשא ביטון: מי בעד?

יפעת שאשא ביטון: החידוש?

יפעת שאשא ביטון: מי נגד?

יפעת שאשא ביטון: בעד – 2

יפעת שאשא ביטון: אושר.

יפעת שאשא ביטון: אושר.

נירה לאמעי-רכלבסקי: אני רק אומר למה עשינו את זה.

נירה לאמעי-רכלבסקי: בעצם, מבחינת תחילת החוק, אנחנו קבענו כרגע שהחוק יתחיל ב-22.6 שזה אומר היום, אבל היינו צריכים לציין שעה.

נירה לאמעי-רכלבסקי: כרגע נציין את השעה למחר אבל בכל מקרה, התקנות לשעת חרום כרגע לא בתוקף.

נירה לאמעי-רכלבסקי: אם נשאיר את התאריך 22.6, זה אומר שמחצות בלילה אתמול כל מי שנוהג בצורה מסוימת שהיא נגד התקנות בעצם אחראי בעונשין, בזמן שהציבור יודע שהתקנות האלה בעצם לא בתוקף.

נירה לאמעי-רכלבסקי: על-מנת למנוע את התקלה הזאת אנחנו מתקנים.

נירה לאמעי-רכלבסקי: נתחיל מסעיף 4: תחילתו של חוק זה בשעה 06:00 בבוקר ביום א' בתמוז, התש"ף (שזה מחר – נ.ל), 23.6.

נירה לאמעי-רכלבסקי: בהתאם, סעיף 1, אנחנו סופרים את 45 הימים ממחר ולא מהיום, אז זה יהיה בתוקף עד 6.8.2020.

נירה לאמעי-רכלבסקי: תיקון טכני קטן שהנסחית הכניסה בסעיף 3.

נירה לאמעי-רכלבסקי: זה התיקון העקיף בתקנות האכיפה: "בחוק לתיקון וקיום תוקפן של תקנות שעת חרום נגיף הקורונה החדש (אכיפה), התש"ף-2020, בתקנות שעת חרום המובאות בתוספת: 1.

נירה לאמעי-רכלבסקי: במקום בסעיף יהיה בתקנה".

נירה לאמעי-רכלבסקי: זה טכני לחלוטין.

נירה לאמעי-רכלבסקי: זה התיקון שאנחנו עושים כרגע ואחרי שזה יעבור, אנחנו נניח שוב.

יפעת שאשא ביטון: מי בעד התיקון?

יפעת שאשא ביטון: בעד – 2

יפעת שאשא ביטון: אושר.

יפעת שאשא ביטון: התיקון אושר.

יפעת שאשא ביטון: אנחנו מניחים מחדש את ההצעה על שולחן הכנסת.

יפעת שאשא ביטון: תודה רבה, הדיון סגור.